મુંબઈ, તા. 23 : આશાપુરા ઇન્ટિમેટસ પ્રા.લિ.ના ચૅરમૅન મેનેજિંગ ડિરેક્ટર હર્ષદ ઠક્કરે જે ત્રણ સપ્તાહથી લાપતા છે તેમણે સપ્ટેમ્બરમાં જ્યારે શૅરબજાર તૂટવા લાગ્યું ત્યારે કંપનીના શૅર્સના ભાવને જાળવવા પોતાનાં નાણાં તેમાં રોકવાનું શરૂ કર્યું હતું. ઉપરાંત પોતાનું ઘર અને મિલકતો પણ ગીરવે મૂકી શૅર્સના ભાવ જાળવવાના પ્રયાસ કર્યા હતા, એમ કંપનીના કર્મચારીઓ તેમ જ ટોચના હોદ્દેદારોએ જણાવ્યું હતું.